CELEX: 32012R1196
Language: sl
Date: 2012-12-13 00:00:00
Title: Izvedbena uredba Komisije (EU) št. 1196/2012 z dne 13. decembra 2012 o spremembi Uredbe (EU) št. 9/2010 glede najnižje vsebnosti pripravka endo-1,4-beta-ksilanaze, ki jo proizvaja Trichoderma reesei (ATCC PTA 5588), kot krmni dodatek za kokoši nesnice (imetnik dovoljenja Danisco Animal Nutrition) Besedilo velja za EGP

14.12.2012   
            
            
               SL
            
            
               Uradni list Evropske unije
            
            
               L 342/25
            
         IZVEDBENA UREDBA KOMISIJE (EU) št. 1196/2012
   z dne 13. decembra 2012
   o spremembi Uredbe (EU) št. 9/2010 glede najnižje vsebnosti pripravka endo-1,4-beta-ksilanaze, ki jo proizvaja Trichoderma reesei (ATCC PTA 5588), kot krmni dodatek za kokoši nesnice (imetnik dovoljenja Danisco Animal Nutrition)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Uporaba pripravka endo-1,4-beta-ksilanaze (EC 3.2.1.8), ki jo proizvaja Trichoderma reesei (ATCC PTA 5588), ki spada v kategorijo dodatkov „zootehnični dodatki“, je bila dovoljena za deset let kot krmni dodatek za uporabo za piščance za pitanje, kokoši nesnice, race in purane za pitanje z Uredbo Komisije (EU) št. 9/2010 (2), za odstavljene pujske in prašiče za pitanje z Uredbo Komisije (EU) št. 528/2011 (3) ter za manjše vrste perutnine, razen rac z Izvedbeno uredbo Komisije (EU) št. 1021/2012 (4).
            
         
               (2)
            
            
               V skladu s členom 13(3) Uredbe (ES) št. 1831/2003 je imetnik dovoljenja predlagal spremembo pogojev dovoljenja za zadevni pripravek, in sicer zmanjšanje njegove najnižje vsebnosti z 2 500 U/kg na 625 U/kg za uporabo za kokoši nesnice. Zahtevku so bili priloženi ustrezni podporni podatki. Komisija je zahtevek poslala Evropski agenciji za varnost hrane (v nadaljevanju: Agencija).
            
         
               (3)
            
            
               Agencija je v svojem mnenju z dne 22. maja 2012 (5) navedla, da je zadevni pripravek v predlaganih pogojih uporabe učinkovit pri zahtevanem najnižjem odmerku 625 U/kg. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (4)
            
            
               Pogoji iz člena 5 Uredbe (ES) št. 1831/2003 so izpolnjeni.
            
         
               (5)
            
            
               Uredbo (EU) št. 9/2010 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 9/2010 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. decembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 3, 7.1.2010, str. 10.
   
      (3)  UL L 143, 31.5.2011, str. 10.
   
      (4)  UL L 307, 7.11.2012, str. 68.
   
      (5)  EFSA Journal 2012; 10(6):2739.
   
      PRILOGA
      Priloga k Uredbi (EU) št. 9/2010 se nadomesti z naslednjim:
      
         
            „PRILOGA
            
                        Identifikacijska številka dodatka
                     
                     
                        Ime imetnika dovoljenja
                     
                     
                        Dodatek
                     
                     
                        Sestava, kemijska formula, opis, analitska metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum poteka veljavnosti dovoljenja
                     
                  
                        Enote aktivnosti/kg popolne krmne mešanice z vsebnostjo vlage 12 %
                     
                  
                        
                           Kategorija zootehničnih dodatkov. Funkcionalna skupina: pospeševalci prebavljivosti
                        
                     
                  
                        4a11
                     
                     
                        Danisco Animal Nutrition
                        (pravna oseba Danisco (UK) Limited)
                     
                     
                        Endo-1,4-beta-ksilanaza
                        EC 3.2.1.8
                     
                     
                        
                                     
                                 
                                 
                                    
                                       Sestava dodatka
                                    
                                    Pripravek endo-1,4-beta-ksilanaze (EC 3.2.1.8), ki jo proizvaja Trichoderma reesei
                                    
                                    (ATCC PTA 5588) z najmanjšo aktivnostjo 40 000 U (1)/g
                                 
                              
                                     
                                 
                                 
                                    
                                       Lastnosti aktivne snovi
                                    
                                    Endo-1,4-beta-ksilanaza (EC 3.2.1.8), ki jo proizvaja Trichoderma reesei (ATCC PTA 5588)
                                 
                              
                                     
                                 
                                 
                                    
                                       Analitska metoda
                                        (2)
                                    
                                    Za kvantifikacijo aktivnosti endo-1,4-beta-ksilanaze:
                                    kolorimetrična metoda, ki temelji na kvantitativnem določanju delcev vodotopnega barvila, ki nastanejo z delovanjem endo-1,4-beta-ksilanaze na pšenični arabinoksilan, zamrežen z azurinom, pri vrednosti pH 4,25 in temperaturi 50 °C.
                                 
                              
                     
                        Piščanci za pitanje
                     
                     
                         
                     
                     
                        625 U
                     
                     
                         
                     
                     
                        
                                    1.
                                 
                                 
                                    V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                                 
                              
                                    2.
                                 
                                 
                                    Za uporabo v krmi, bogati z neškrobnimi polisaharidi (večinoma beta-arabinoksilani).
                                 
                              
                     
                        13. januar 2020
                     
                  
                        Kokoši nesnice
                     
                     
                        625 U
                     
                  
                        Race
                     
                     
                        625 U
                     
                  
                        Purani za pitanje
                     
                     
                        1 250 U
                     
                  
      
      
         (1)  1 U je količina encima, ki sprosti 0,5 mikromola reduktivnih sladkorjev (izraženih kot ekvivalenti ksiloze) iz zamreženega arabinoksilanskega substrata ovsenih plev na minuto pri pH 5,3 in 50 °C.
      
         (2)  Podrobnosti o analitskih metodah so na voljo na naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.“